Pebezh mennozh iskis : ha ma vefe erruet Superman en URSS kentoch eget e  Stadoù-Unanet Amerika?  Un doare ukroniezh a zo savet e-barzh Red Son. Superman a deu da vezañ arouez ar remziad kommunour, mab speredel Stalin hag all.  Neo ket soutil ordin, met memestra eo deuet a-benn ar re o deus savet an istor da chom hep bezañ re manikean. Adimplijet e vez ouzhpenn tudennoù anavezet Superman (Lana Lang, Lois Lane, Lex Luther hag all) hag ivez Batman pe Green Lantern. Perzhioù dedennus o deus tout ha Superman a zo memes den : un tamm egredik en deus choant  sikour an dud.  Ar fin a zo dichortoz un tamm (hag a zegas un deorenn SPONTUS! ^^). Plijus spontus eo neuze Red Son, ul labour speredek o tistummañ an Istor ha tudennoù anavezet ar chomics evit sevel un dra nevez. An tresañ a zo plijus awalch (klasel) met labouret kenañ eo an dilhad ha goloioù ar chabistroù evit klotañ gant ur spered soviedel. Brav.